‘Kerke moet weerstand bied teen korrupsie’Argieffoto Die Vryheidsfront Plus het ŉ dringende beroep op kerke gedoen om duideliker na vore te tree in die stryd teen korrupsie in Suid-Afrika. So sȇ Jaco Mulder, leier van die VF Plus in Gauteng. Mulder was Vrydag ŉ spreker by ŉ byeenkoms van die “South African Ministers Network” in Eldorado Park, Johannesburg, waar hy dié uitsprake gemaak het. Mulder meen die kerk het ŉ stel skriftuurlike norme en waardes wat deur die geskiedenis al met groot vrug aangewend is. “Die grondslag van die stryd teen korrupsie begin by individue as deel van ŉ gemeenskap. Gemeenskappe kan sélf deur hul kerke ’n sterk, sigbare weerstand teen korrupsie bied,” het Mulder gesê. “Deursigtigheid in die Suid-Afrikaanse grondwetlike bedeling is nie net ’n eis vir alle landsburgers nie, maar ook vir die regering.”